IKTATÓSZÁM: 7/233-13/2023. TÁRGY:Az Integrált Nappali Szociális Intézmény működési engedélyének módosításával kapcsolatos döntések meghozatala

Melléklet:4 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. május 30.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: Bodorné Lux Viktória szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Társulási Tanács 30/2023. (IV.25.) számú határozatában döntött arról, hogy az Integrált Nappali Szociális Intézmény Pécs, Garai u. 33. szám alatti telephelyét megszünteti és a telephelyen működő házi segítségnyújtást és étkeztetést biztosító részközpontot az intézmény Pécs, Felsőbalokány u. 1/C. sz. alatti telephelyén működteti a továbbiakban.

A Garai utcai telephelyen nyújtott szolgáltatásnak, az intézmény más telephelyére történő átszervezését az energetikailag rendkívül korszerűtlen épület fenntartási költségeinek jelentős megemelkedése indokolta.

A telephely módosítás nem érinti sem a dolgozói létszámot, sem a szolgáltatásokhoz való hozzáférés esélyét.

A fenti változások miatt kérelmezni kell a Baranya Vármegyei Kormányhivatal Hatósági Főosztály Szociális és Gyámügyi Osztályánál az Integrált Nappali Szociális Intézmény szolgáltató nyilvántartásba vételének - működési engedélyének – módosítását.A szolgáltatói nyilvántartásba vételi eljáráshoz a fenntartónak be kell nyújtani az intézmény módosított alapító okiratát, a szolgáltatásra vonatkozó szakmai programját, valamint az intézmény szervezeti és működési szabályzatát a működést engedélyező hatósághoz, mely dokumentumokat az Szt. 92/B. § (1) bekezdés c) pontja alapján a személyes gondoskodást nyújtó szociális intézmény fenntartójának jóvá kell hagynia.

Az alapító okiratot módosító okirat és az egységes szerkezetű alapító okirat az előterjesztés 1. és 2. számú mellékleteként került rögzítésre. Az intézmény módosított szakmai programja jelen előterjesztés 3. számú, a szervezeti és működési szabályzat a 4. számú mellékleteként került rögzítésre.

Kérem a Tisztelt Társulási Tanácsot, hogy hagyja jóvá az INSZI működési engedélyének módosításához szükséges dokumentumok fentiek szerinti módosítását.

Pécs, 2023. május 15.

**Pfeffer József**

**elnök**